

**ЛОКАЛНИ АКЦИОНИ ПЛАН**

**ЗА ОБЕЗБЕЂИВАЊЕ ПРАВЕДНОГ И КВАЛИТЕТНОГ ОБРАЗОВАЊА ДЕЦЕ НА ТЕРИТОРИЈИ ГРАДА ПРОКУПЉА**

**Локалног тима Прокупља у  оквиру пројекта**

***Пројекат „Партнерство за праведно квалитетно образовање“***

**ЗА ПЕРИОД 2022-2024 ГОДИНЕ**

**Прокупље**

**Децембар, 2022. године**

**Садржај:**

1. Увод
2. Иницијатива за израду Акционог плана
3. Локални Пројектни тим
4. Правни оквир и веза са другим планским документима
5. Географски подаци
6. Демографски подаци
7. Анализа стања из претходног периода
8. Просторни и кадровски капацитети образовно-васпитних установа
9. Методологија израде Акционог плана
10. Имплементација и праћење

1. **Увод**

Приоритет града Прокупља је обезбеђивање квалитетног образовања за свако дете кроз развијање праведних уписних политика и пракси на локалном нивоу, унапређење партнерства између образовно васпитних установа и осталих институција и организација.

Значајан чинилац у овом процесу је креирање праведне уписне политике у јавним основним школама, те је у складу са тим дефинисана потреба израде Локалног акционог плана за праведан упис ученика у основне школе на територији града Прокупља.

Локални акциони план за праведан упис ученика у основне школе на територији града Прокупља представља инструмент за активно спровођење праведне уписне политике у јавним основним школама на територији града Прокупља што подразумева смањивање неједнакости у образовању и пружање интегрисане подршке деци и породицама из осетљивих друштвених група кроз заједничко деловање свих релевантних партнера на локалном нивоу.

Општи циљ је усмерен на инклузивно и праведно квалитетно образовање и промовисање целоживотног учења за све, а посебни циљеви на равномеран упис деце из осетљивих група у основне школе на територији града Прокупља, ради постизања приближно једнаког броја деце из ових група, у основним школама.

Дакле, Акциони план треба да унапреди систем уписа ученика у основну школу, да допринесе даљем развоју и унапређењу процеса образовања и васпитања, а све то у складу са општим и посебним циљевима и стандардима, одређеним Законом о основама система образовања и васпитања и Стратегијом развоја образовања и васпитања у Републици Србији до 2030. године.

Израду Локалног акционог плана за праведан упис ученика у основне школе на територији града Прокупља спроводи Локални пројектни тим који чине представници релевантних институција, организација и ромске заједнице на територији града Прокупља.

Тежња града Прокупља је да у будућности своје потенцијале стави у функцију најбољих интереса за образовни процес деце и да своје најмлађе суграђане уважава као драгоцен ресурс заједнице.

**2. Иницијатива за израду Акционог планa**

Израда Акционог плана за праведно квалитетно образовање града Прокупља за период 2022-24. године иницирана је у оквиру пројекта „Партнерство за праведно квалитетно образовање“ који реализује Локална самоуправа Града Прокупља и основне школе „Милић Ракић Мирко“, „Ратко Павловић Ћићко“, „Никодије Стојановић Татко“ , „9. октобар“,  у сарадњи са ЦИП-Центром за интерактивну педагогију  и Дечијом  фондацијом Песталоци, уз подршку Министарства просвете, науке и технолошког развоја.

**Циљеви АП су:**

* обезбеђивање квалитетног образовања за свако дете кроз развијање праведних уписних политика и пракси на локалном нивоу,
* унапређивање партнерства између образовно- васпитних установа и осталих институција и организација,
* пружање подршке деци и породицама.

Полазишта за израду АП су актуелна документа образовне политике у Србији (Стратегијa развоја образовања у Србији до 2030, Закон о основама система образовања и васпитања), као и међународна документа (Агенда за одрживи развој 2030), на основу којих Влада Републике Србије и Министарство просвете, науке и технолошког развоја, са различитим партнерима, интензивно раде на унапређивању образовног система и права све деце на квалитетно образовање.

**3. Локални пројектни тим**

Чланови Локалног пројектног тима који су радили на развијању Акционог плана су:

* Милан Аранђеловић, градоначелника града Прокупља-координатор тима;
* Катарина Вељовић, члан Градског -заменик координатора тима;
* Небојша Раденковић, члан Градског већа за образовање
* Миладин Милосављевић, саветник у Градској управи града Прокупља - члан тима;
* Александра Стојановић, педагог Центар за социјални рад - члан тима;
* Весна Петковић, педијатар „Дом Здравља“ - члан тима;
* Биљана Динчић, социјални радник „Предшколска установа Невен“- члан тима;
* Сафет Сушица, координатор „Ромактед програма“ - члан тима;
* Ивана Милосављевић, фондација Траг - члан тима;
* Маја Аранђеловић, „Муп Прокупље“ - члан тима;
* Срђан Ковачевић, директор ОШ ,,Никодије Стојановић Татко“- члан тима;

Поред делегираних чланова Локалног тима у развијању АП учествовали су: заменик градоначелника града Прокупља Мирослав Антовић, директори Љиљана Вековић ОШ ,,9. Октобар“, Весна Тодоровић ОШ ,,Ратко Павловић Ћићко”, Саша Јововић ОШ,,Милић Ракић Мирко“, Весна Јовановић ПУ Невен, Весна Смиљковић ГУ Прокупље, Анђелка Алексић просветни инспектор, Љиљана Видаковић ГУ Прокупље, Ивана Миленковић, шеф одсека за образовање и сарадници основних школа, просветне саветнице Татјана Живановић и Јасмина Гејо.

**4. Правни оквир и веза са другим планским документима**

* Закон о основама система образовања и васпитања (,,Сл. гласник РС”, бр.88/17, 27/18-др. Закони, 10/19 и 6/20 и 129/21);
* Закон о основном образовању и васпитању (,,Сл. гласник РС”, бр.55/13, 101/17, 27/18-др. закони и 10/19 и 129/21);
* Стратегија развоја образовања и васпитања у Републици Србији до 2030 године (05 бр. 61-5155/2021 од 03.06.2021.г.);
* Закон о националним саветима националних мањина (,,Сл. гласник РС”, бр.72/09, 20/14-одлука УС, 55/14 и 47/18);
* Уредба о критеријумима за доношење акта о мрежи јавних предшколских установа и акта о мрежи јавних основних школа (,,Сл. гласник РС”, бр. 21/18);
  + Одлука о мрежи јавних предшколских установа на територији Града Прокупља („Сл.лист града Прокупља“, бр.4/19);
  + Одлука о мрежи јавних основних школа на територији Града Прокупља („Сл.лист града Прокупља“, бр.19/19);
  + Уредба о критеријумима за доношење акта о мрежи јавних предшколских установа и акта о мрежи јавних основних школа (,,Сл. гласник РС”, бр. 21/18);
  + Статут града Прокупљa („Сл.лист општине Прокупље“, бр.15/18).

**5. Географски подаци**

Град Прокупље простире се на површини од 759 km2, у југоисточној Србији, у средњем делу Топличке котлине која је окружена планинама Јастребац, Копаоник, Радан, Видојевица и Пасјача. Рељеф града Прокупљa карактеришу брежуљкаста подручја и пејзажне целине у виду брдовито-планинских терена у којима су усечене долине речних токова и разноврсност у погледу присутног гео и биодиверзитета. Посебно се издвајају очувани предели планина Радан и Јастребац, као и долина реке Топлице.

Окосницу друмских веза на територији града чини магистрални пут бр. 25 („ХЕ Ђердап“ - Кладово – Неготин – Зајечар – Ниш – Мерошина – Прокупље – Мердаре – граница КиМ) који кроз територију града пролази у правцу исток запад и којим се остварује директна веза са суседним општинским центрима Мерошина и Куршумлија. Овај пут уједно представља и део европског пута Е-80 којим се остварује директна веза са Косовом и Метохијом (Приштина) са једне стране и државе Бугарске са друге, а преко европског пута Е75 (путни правац Хоргош - Београд – Ниш – граница са Македонијом) и са осталом мрежом европских путева.

У административном погледу припада Tопличком округу. На територији града Прокупља налази се 107 насељених места, у којима живи 40.748 становника. Са просечном густином насељености од 54 становника на km2 град спада у слабо насељене градове.

Према степену развијености спада у III групу (60%-80% републичког просека) јединица локалне самоуправе.

**6. Демографски подаци**

Број становника у граду Прокупље смањио се за 9,4% у периоду 2011-2020. година, односно општина је изгубила 4.190 становника (у односу на попис из 1961. године становништво града се смањило скоро за 20.000 или 33%, што је трећина становништва).

Табела 1. Кретање становништва града Прокупље, 1961-2020.

| **Година** | **Број становника** | **Ланчани индекс** | **Базни индекс** |
| --- | --- | --- | --- |
| **1961** | 60.075 |  | 100,0 |
| **1971** | 57.315 | 95,4 | 95,4 |
| **1981** | 56.256 | 98,2 | 93,6 |
| **1991** | 52.969 | 94,2 | 88,2 |
| **2002** | 48.501 | 91,6 | 80,7 |
| **2011** | 44.419 | 91,6 | 73,9 |
| **2020** | 40.229 | 90,6 | 67,0 |

Напомена: подаци за период 1961-2011 - Попис становништва; подаци за 2020. – процене, средином године

Извор: Републички завод за статистику

Основне карактеристике становништва огледају се у врло неповољним трендовима као што су *укупна депопулација* (пад броја становника), *природна девастација* (број умрлих становника већи је од броја живорођених), као и у *негативним миграционим токовима*, односно миграцијама из града Прокупље у друге делове Србије. Овакви трендови додатно продубљују неповољне промене у структурама становништва, а најизраженије промене су у старосној структури. Званичне демографске пројекције указују на велику извесност демографске регресије.

Сваки пети становник (21,8%) града старији је од 65 година, а скоро сваки седми (14,8%) млађи од 15 година, према проценама у 2020. години. Доминантан број становника спада у категорију радно способног становништва (15-64 година - 63,4%), што се може узети у обзир као значајан развојни потенцијал.

Просечна старост становништва је за једну деценију порасла је за једну годину, са 42,2 (2011) на 43,2 године (2020).

Природно кретање становништва у периоду 2011-2020. године одликује се константним *негативним природним прираштајем*, уз *наталитет* и *морталитет* који су годинама скоро на истом нивоу, уз незнатне осцилације.

Табела 2. Витални догађаји у граду Прокупље, 2011-2020.

|  | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| --- | --- | --- | --- | --- | --- | --- | --- | --- | --- | --- |
| **Наталитет** | 410 | 416 | 406 | 388 | 407 | 392 | 402 | 415 | 400 | 387 |
| **Морталитет** | 764 | 756 | 681 | 697 | 745 | 672 | 652 | 677 | 698 | 833 |
| **Природни прираштај** | -354 | -340 | -275 | -309 | -338 | -280 | -250 | -262 | -298 | -446 |

Извор: Витална статистика, Републички завод за статистику

**7. Анализа стања из претходног периода**

   У току 2022. године у оквиру Пројекта *„Партнерство за праведно квалитетно образовање“* именован је тим за квалитетно образовање који је задужен за реализацију Акционог плана града Прокупља, донешена је Одлука о одређивању подручја за упис деце у основне школе на територији града Прокупља, 13-оро деце из ОШ,,Милић Ракић Мирко“, са својим наставницима  боравили су у оквиру програма интеркултуралне размене у Дечијем селу Песталоци у Трогену у Швајцарској. Све четири школе из пројекта реализовале су низ заједничких акција, од којих се истичу обилазак Старе Планине, Растовнице, низ спортских такмичења, обуке везане за сналажење у природи, радионице производног типа.

**8. Просторни и кадровски капацитети образовно – васпитних установа**

**Основне школе укључене у Пројекат**

| Основна школа | Укупни просторни капацитети школа | | | Укупан број ученика  (2022/23) | Укупан број запослених (2022/23) | Број наставника (2022/23) | издвојена одељења | број ученика из осетљивих група |
| --- | --- | --- | --- | --- | --- | --- | --- | --- |
| Површина школског објекта (m2) | Површина наставног простора (m2) | Површина фискултурне сале (m2) |
| **“Ратко Павловић- Ћићко”** | 4 221 матична школа | 250 матична школа | 0 | 723 ученика  матична школа  укупно са тереном 809 ученика | 94 | 70 | Доња Трнава 290m2 - 48 уч  Бериље 512m - 26 уч  Ћуковац 212 m - 12 уч | 27 ученика ИОП2  15 ученика ИОП1  47 ученика ромске националности |
| **„Никодије Стојановић-Татко“** | 2800 матична школа | 1147матична школа | 444 | 647  матична школа укупно са тереном  722  ученика | 93 | 73 | Доња Речица 940 м2,  49 ученика, Рељинац 274 м2 17 ученика, Булатовац 282 м2 3 ученикa, Баботинац 400м2 6 ученика | 105 ученика ромске националности ,  ИОП2 - 4 ученика,   ИОП1-17 ученика |
| **,,9.октобар”** | 3174 м2 | 1324 м2 | 0 | 1017мат. школа укупно са тереном  1069  ученика | 88 | 72 | Бабин Поток 460 м2 19 ученика,           Доња Стражава 458 м2, 32 ученика | 99  ученика ромске националности ИОП 2   24 ученика           ИОП 1  32 ученика |
| **,,Милић**  **Ракић Мирко”** | 2474 м2 | 665 м2 | 730 м2 | 179 мат.укупно са тереном  264  ученика | 63 | 42 | Петровац,1863 м2, 79 ученика  Микуловац,125 м2, 2ученика  Бајчинце,110 м2, 2 ученика  Балиновац, 80м2, 5 ученика  Доње Кординце 72 м2,                 6 ученика | 63 ученика ромске националности  ИОП2 3 ученика  ИОП1 35 ученика |

**Табела са подацима за остале основне школе на територији града Прокупља**

| Назив основне школе | Површина школског објекта (m2) | Површина дворишта  (m2) | Површина фискултурне сале  (m2) | Број ученика | Укупан број запошљених | Укупан број наставника | Издвојена одељења | Број ученика у издвојеном одељ. | Број ученика из  осетљивих група |
| --- | --- | --- | --- | --- | --- | --- | --- | --- | --- |
| **,,Вук Караџић” Житни Поток** | 2100 | 2500 | 100 | 73 | 31 | 20 | 1 | 2 | 80 |
| **,,Светилав Мирковић Ненад” Мала Плана** | 2200 | 5400 | 200 | 183 | 60 | 39 | 9 | 52 | 14 |
| **Основна школа за образовање одраслих**  **Прокупље** | 273.03 | 0 | 0 | 124 | 28 | 19 | 1 | 16 |  |
| **,,Свети Сава”**  **Прокупље** | 500 | 6 300 | 54 | 27 | 17 | 10 | / | / | 23 |

**Табела са подацима за Предшколску установу “Невен”**

| **ПУ “НЕВЕН”** | Површина објекта  (m2) | Површина дворишта  (m2) | Број уписане деце | Укупан број запошљених радника | Број васпитача | Број деце из осетљивих група |
| --- | --- | --- | --- | --- | --- | --- |
| **,,Бамби”** | 584 | 581 | 186 | 23 +6 (Управа) | 14 | 5 |
| **,,Бисери”**  **ОШ ,,Р.П.Ћићко”** | 405  79 | 300 | 165  60 | 19+4 (Стручна служба)  6 | 13  4 | 3  1 |
| **,,Радост”** | 1048 | 1012 | 247 | 33 | 18 | 3 |
| **,,Бајка”** | 2095 | 250 | 241 | 28 | 18 | 0 |
| Година пред полазак у школу (град)  ОШ,,9.октобар”  ОШ,,Милић Р. Мирко” | 120  110 |  | 69  67 | 3  3 | 3  3 | 9  19 |
| Година пред полазак у школу(терен)  Доња Трнава  Џигољ  Бабин Поток  Стражава  Рељинац  Мала Плана  Бериље  Житни поток  Ћуковац | 24  26  30  30  26  26  24  40  30 |  | 9  9  7  5  5  17  8  5  5 | 9 | 9 | 1    2  8  6 |
| **Укупно** | 4697 | 2143 | 1105 | 134 | 82 | 57 |

**9. Методологија израде Акционог плана**

Током процеса креирања АП организовани су радни састанци и тематске радионице, на којима је дискутовано о тренутном стању у школама у граду, изазовима са којима се школе срећу, интерсекторској сарадњи и могућностима унапређивање уписних политика и пракси.

Као кључни изазови издвојили су се: непостојање прецизних података о деци и породицама, застарео план рејонизације; недовољно информисање и укључивање родитеља у живот и рад школа; непостојање процедура за размену и управљање подацима о деци и породицама. Урађена је анализа снага и слабости које се препознају у локалној самоуправи, а односе се на квалитет образовања, праведне уписне политике и праксу, подршку деци и породицама из осетљивих група, повезивање и сарадњу (уз коришћење технике SWOT анализе). Анализа је представљала полазиште за дефинисање циљева, мера и активности у АП.

**Прилог: SWOT анализа,** Прокупље, 26.05.2021.

| СНАГЕ | СЛАБОСТИ |
| --- | --- |
| * Акт о Мрежи  школа * стручан кадар у образовно васпитним установама * подршка локалне самоуправе * сарадња са установама и појединцима (Музеј, Предшколска установа, Дом здравља, Дом културе, Полицијска управа, Центар за социјални рад, Школска управа,  војска, Тим за инклузију Рома, педагошки асистенти * обезбеђивање бесплатних уџбеника, прибора * обезбеђивање бесплатна ужина * награђивање ученика из осeтљивих група (летовање, екскурзије…) | * непостојање базе података о деци * низак социо-економски положај (сиромаштво, низак образовни ниво…) * неспремност за сарадњу појединих родитеља |
| МОГУЋНОСТИ   * правни оквири * учешће у локалном Тиму за развој образовања (Тим за квалитет образовања) * дуално образовање - нови смерови * обезбеђивање стипендија | ПРЕТЊЕ   * миграције * предрасуде * ризик од сегрегације |

**11. Имплементација и праћење**

Локални пројектни тим, Одсек за образовање и културу при Одељењу за друштвену делатност и остали учесници пратe имплементацију Акционог плана.

АКЦИОНИ ПЛАН ПРОКУПЉЕ

**ОПШТИ ЦИЉ**: *Обезбедити инклузивно и праведно квалитетно образовање и промовисати могућност целоживотног учења за све*

| **ПОСЕБНИ ЦИЉ 1: РАЗВИТИ ПРОЦЕДУРЕ ЗА ПРАВЕДАН УПИС УЧЕНИКА/ИЦА У ОСНОВНИМ ШКОЛАМА И ОСИГУРАТИ ЊИХОВУ ПРИМЕНУ** | | | | |
| --- | --- | --- | --- | --- |
| **МЕРЕ** | **АКТИВНОСТИ** | **УЧЕСНИЦИ/**  **ОДГОВОРНЕ ОСОБЕ/**  **УСТАНОВЕ** | **РОК** | **СРЕДСТВА** |
| **Мера 1.1.**  Формирање и ажурирање базе података о деци/ученицима на територији града Прокупља | 1.1.1.Делегирање особа из институција/установа задужених за прикупљање и  унос података у базу  1.1.2. Формирање базе на основу информација из различитих извора  1.1.3.Израда инструмената/програма за јединствену базу података о деци  1.1.4.Континуирано ажурирање базе у складу са подацима на терену. | Представници установа: Локална самоуправа, Градска управа, у сарадњи са  матичном службом; Предшколска установа; Дом здравља, месне заједнице, школа  Тим за квалитет образовања | Јануар 2023.  Током 2023-24 године | Средства за организовање састанака обезбеђена кроз пројекат Партнерство за праведно квалитетено образовање |
| **Мера 1.2.**  Израда флексибилног Плана рејонизације - одређивање територијалне припадности школa | 1.2.1. Мапирање деце и породица са територије града  и одређивање подручја/региона која припадају одређеној школи/установи  1.2.2. Праћење имплементације  Одлуке о флексибилном (петогодишњем) плану рејонизације који се ажурира на годишњем нивоу на основу трендова (природног прираштаја, депопулације, миграција, новоградње итд)  1.2.3. Анализа и пројекција броја ученика у односу на ресурсе и просторне капацитете | Градска управа, Дом здравља, ЈЛС, месне заједнице  Тим за квалитет образовања  Мобилни тим  Радна група за израду плана рејонизацију | У периоду септембар-новембар 2023. и 2024.год. |  |
| **Мера 1.3.**  Информисање свих релевантних актера о процедурама за праведан упис ученика/ца у основну школу | 1.3.1. Упознавање родитеља и шире јавности са планом рејонизације кроз сајт града и школа, лифлете, плакате, медијску промоцију  1.3.2. Информисати све родитеље о процедурама уписа у први разред кроз коришћење свих ресурса у граду (План рејонизације, процедуре за упис; пријава; лекарски преглед, тестирања)  1.3.3. Упућивање званичних позива родитељима за упис деце у први разред у школе на основу Плана рејонизације | ЈЛС    Тим за квалитет образовања  Основне школе | Први квартал 2023. и 2024. године  Континуирано  Други квартал 2023. и 2024. | 70.000 дин. |
| **ПОКАЗАТЕЉ УЧИНКА: Формирана база података која се периодичмо ажурира; усвојен План рејонизације; родитељи информисани о Плану рејонизације и процедурама за упис у школу; План се примењује у пракси** | | | | |
| **ПОСЕБНИ ЦИЉ 2: ОБЕЗБЕДИТИ ПОДРШКУ УЧЕНИЦИМА/АЦАМА ЗА ШКОЛОВАЊЕ И РАЗВИЈАЊЕ КЉУЧНИХ КОМПЕТЕНЦИЈА ЗА ЦЕЛОЖИВОТНО УЧЕЊЕ** | | | | |
| **МЕРЕ** | **АКТИВНОСТИ** | **УЧЕСНИЦИ/**  **ОДГОВОРНЕ ОСОБЕ/**  **УСТАНОВЕ** | **РОК** | **СРЕДСТВА** |
| **Мера 2.2.**Подршка личном и социјалном развоју ученика кроз организацију активности на нивоу школа и локалне заједнице | 2.2.1. Организовање заједничких активности/радионица/акција у којима ће учествовати деца и родитељи из свих основних школа, уз укључивање деце и родитеља из осетљивих група  2.2.2. Оснаживање и повезивање ученичких парламената кроз заједничке акције, едукације и радионице. | Школе и предшколска установа  Ученички парламенти  Школе | 2023.год. | За 2022. 2023. и 2024 годину планирано је по 300.000,00 за органозовање заједничких акција  кроз пројекат Партнерство за праведно и квалитетено образовање. |
| **Мера 2.3:** Унапређивање компетенција запослених у установама/институцијама и организацијама на локалном нивоу за подршку деци/ученицима | 2.3.1. Организовање обука за запослене, представнике ТИО тимова школа и ПУ за инклузивно образовање, уз подршку саветника спољних сарадника и запослених из Основне школе „Свети Сава“  2.3.2. Унапређивање дигиталних компетенција наставника кроз  обуку  2.3.3. Унапређивање комуникацијских вештина и вештина за рад са родитељима кроз семинаре. | Школе | Континуирано | oко 70.000 дин.  ЈЛС ће буџетом планирати средства за ове активности |
| **ПОКАЗАТЕЉ УЧИНКА: Укључено најмање 50% породица из осетљивих група у различите активности на нивоу локалне заједнице; најмање 80% наставника укључено у обуке за унапређивање компетенција у области инклузивног образовања** | | | | |
| **ПОСЕБНИ ЦИЉ  3: ПРУЖИТИ ПОДРШКУ РОДИТЕЉИМА ЗА ШКОЛОВАЊЕ ДЕЦЕ, РАЗУМЕВАЊЕ ЗНАЧАЈА ДРУШТВЕНЕ И ОБРАЗОВНЕ УКЉУЧЕНОСТИ И ВАЖНОСТИ ЦЕЛОЖИВОТНОГ УЧЕЊА** | | | | |
| **МЕРЕ** | **АКТИВНОСТИ** | **УЧЕСНИЦИ/**  **ОДГОВОРНЕ ОСОБЕ/УСТАНОВЕ** | **РОК** | **СРЕДСТВА** |
| **Мера 3.1.**  Обезбедити подршку породицама из осетљивих група за образовање деце | 3.1.1. Информисање родитеља о правима и начинима остваривања права  и врстама подршке коју породице могу да добију  3.1.2. Оснаживање и едукација породица из осетљивих група кроз интерсекторске активности и обуке (ПУ, школа, ЦСР, ДЗ, НВО)  3.1.3. Организовање Школе родитељставакоју реализује ПУ „Невен“ у сарадњи са основним школама за 50 родитеља из школа  3.1.4. Иницирање и организовање  5 хуманитарних акција на нивоу нивоу ПУ, школа и заједнице за помоћ породицама из осетљивих група | ЈЛС, ЦСР, школе, медији, педагошки асистенти, НВО  ПУ „Невен“  ПУ „Невен“ и школе | Први квартал 2023.  Континуирано  Други квартал 2023.  Током 2023. и 2024. године | Око 50.000 дин. |
| **Мера 3.2.**  Оснаживање родитеља/наставника за подршку деци/ученицима у току школовања | 3.2.1. Оснаживање Општинског савета родитеља, подршка њиховом раду, праћење од стране Тима за квалитет  3.2.2. Организовање панел дискусија са родитељима на тему инклузивног образовања и заштите деце од насиља и дискриминације  3.2.3. Планирање и рализовање 2 обуке за наставнике и родитеље на тему превенције раног напуштања школовања и превенције малолетничких бракова, уз подршку саветника, спољних сарадника и просветних саветника Школске управе Ниш | ЦИП Центар  Тим за квалитет образовања  Саветници спољни сарадници | Организовње минимум два састанка и две панел дискусије током током 2023. и 2024.год.  Трећи квартал  2023. | Организовање панел дискусије ће бити подржано средствима у оквиру пројекта Партнерство за праведно и квалитетено образовање |
| **ПОКАЗАТЕЉ УЧИНКА: Формиран Општински савет родитеља коме је обезбеђена подршка; најмање 50% породица/родитеља ученика из осетљивих група укључено у активности (информисање о остваривању права, учешће у панел дискусијама, организована Школа родитељства) .** | | | | |